ddrg/super_eurlex huggingface dataset:
(1)

Tillægsprotokollen til frihandelsaftalen mellem Den Europæiske Union og dens medlemsstater på den ene side og Republikken Korea på den anden side for at tage hensyn til Kroatiens tiltrædelse af Den Europæiske Union (»tillægsprotokollen«) blev undertegnet i overensstemmelse med Rådets afgørelse 2014/257/EU (1) og er blevet anvendt midlertidigt fra den 1. juli 2013 i afventning af, at procedurerne for dens indgåelse afsluttes.
—

32014 R 0254: Europa-Parlamentets og Rådets forordning (EU) nr. 254/2014 af 26. februar 2014 om et flerårigt forbrugerprogram for årene 2014-2020 og om ophævelse af afgørelse nr. 1926/2006/EF (EUT L 84 af 20.3.2014, s. 42). Udgifter til aktiviteter, hvis gennemførelse starter efter den 1. januar 2014, kan være støtteberettigede fra starten af den aktivitet, der er omfattet af tilskudsaftalen eller tilskudsafgørelsen, forudsat at Det Blandede EØS-Udvalgs afgørelse nr. …/2014 af … træder i kraft, inden aktiviteten er afsluttet. Liechtenstein skal fritages for at deltage i programmet og for at bidrage finansielt til det.«
(1)

Rådet bemyndigede ved artikel 8, stk. 2, i afgørelse 2013/34/FUSP Den Udenrigs- og Sikkerhedspolitiske Komité (PSC) til at opfordre tredjestater til at foreslå bidrag og bemyndigede PSC til at træffe de relevante afgørelser om accept af de foreslåede bidrag fra tredjestater.
(3)

Kommissionen har på Unionens vegne ført forhandlinger om en omfattende række tilsagn om markedsliberalisering fra Republikken Seychellerne, som opfylder Unionens ønsker, idet der tages hensyn til de bilaterale handelsforbindelser med Republikken Seychellerne inden for rammerne af EU/AVS-partnerskabet og tilsagnet fra Republikken Seychellerne om at fortsætte handelsliberaliseringen inden for rammerne af en fuld økonomisk partnerskabsaftale.
8.

Udøvelsen af den kompetence, som medlemsstaterne har overdraget til Unionen i medfør af traktaten om Den Europæiske Union og traktaten om Den Europæiske Unions funktionsmåde, er ifølge sin natur i stadig udvikling. Inden for disse traktaters rammer kan de kompetente institutioner træffe afgørelser, som er afgørende for omfanget af Unionens kompetence. Unionen forbeholder sig derfor ret til at ændre denne erklæring i overensstemmelse hermed, uden at dette dog udgør en betingelse for, at den kan udøve sin kompetence for så vidt angår de områder, der er omfattet af jernbaneprotokollen.
2.

Den Europæiske Union vil anvende konventionen på forsikringskontrakter i følgende tilfælde: a) hvis kontrakten er en genforsikringsaftale b) hvis værnetingsaftalen er indgået, efter tvisten er opstået, eller c) hvis der, med forbehold af konventionens artikel 1, stk. 2, er indgået en værnetingsaftale mellem en forsikringstager og en forsikringsgiver, som på tidspunktet for forsikringsaftalens indgåelse havde deres bopæl eller sædvanlige opholdssted på samme kontraherende stats område, og retterne i denne stat i henhold til denne aftale tillægges kompetence også i tilfælde af, at skadetilføjelsen er foregået i udlandet, medmindre en sådan aftale om værneting ikke er tilladt efter lovgivningen i den pågældende stat, eller d) hvis værnetingsaftalen vedrører en forsikringsaftale, som dækker en eller flere af følgende risici, som betragtes som store risici: i) alle tab eller skader, der skyldes begivenheder, som indtræffer i forbindelse med deres anvendelse til erhvervsmæssige formål, på: a) søgående skibe, på offshoreanlæg og anlæg i rum sø eller flod-, kanal- og indsøfartøjer b) luftfartøjer c) rullende jernbanemateriel ii) alle tab af eller skader på varer i transit eller bagage bortset fra passagerers bagage, uanset transportformen iii) ethvert ansvar, bortset fra ansvar for fysisk skade på passagerer eller for skade på disses bagage som følge af anvendelse eller drift af: a) skibe, anlæg eller fartøjer i henhold til nr. i), litra a) b) luftfartøjer, for så vidt lovgivningen i den kontraherende stat, i hvilken luftfartøjerne er registreret, ikke forbyder værnetingsaftaler ved forsikringen af sådanne risici c) rullende jernbanemateriel iv) ethvert ansvar, bortset fra ansvar for fysisk skade på passagerer eller for skade på disses bagage, for tab eller skade forårsaget af varer i transit eller bagage som omhandlet i nr. ii) v) ethvert økonomisk tab i forbindelse med brugen eller driften af skibe, anlæg, fartøjer, luftfartøjer eller rullende jernbanemateriel i henhold til nr. i) navnlig tab af fragt eller befragtningsindtægter vi) enhver risiko i forbindelse med en af de i nr. i) — v) nævnte risici vii) alle kreditrisici eller kautionsrisici, hvis forsikringstageren i erhvervsmæssigt øjemed udøver industri- eller handelsvirksomhed eller et liberalt erhverv, og risikoen vedrører denne virksomhed eller dette erhverv viii) alle andre risici, hvis forsikringstager udøver en virksomhed af en vis størrelse, som ligger over den talmæssige grænse for mindst to af nedenstående kriterier: a) en balancesum på 6,2 mio. EUR b) en nettoomsætning på 12,8 mio. EUR c) et gennemsnitligt antal medarbejdere i løbet af regnskabsåret på 250.
4.

Eksplosiver — ustabile eksplosiver eller eksplosiver, hvor stoffet, blandingen eller artiklen falder ind under GHS-kriteriernes kapitel 2.1.2, gruppe 1.1, 1.2, 1.3, 1.5 eller 1.6, eller stoffer eller blandinger, som i henhold til testserie 2 i del I i FN's Anbefalinger for Transport af Farligt Gods — Håndbog for Prøvninger og Kriterier (Recommendations on the Transport of Dangerous Goods — Manual of Tests and Criteria) (Håndbog for Prøvninger og Kriterier) har eksplosive egenskaber og ikke tilhører fareklasserne »Organiske peroxider« eller »Selvreaktive stoffer og blandinger« (6) (7)
DA Den Europæiske Unions Tidende L 349/61

KOMMISSIONENS GENNEMFØRELSESAFGØRELSE

af 3. december 2014

om ophævelse af beslutning 2002/249/EF om beskyttelsesforanstaltninger over for fiskerivarer og akvakulturprodukter til konsum importeret fra Myanmar

(meddelt under nummer C(2014) 9057)

(EØS-relevant tekst)

(2014/873/EU)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (1), særlig artikel 53, stk. 1,

under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter (2), der føres ind i Fællesskabet, særlig artikel 22, stk. 1, og

ud fra følgende betragtninger:

(1) Kommissionens beslutning 2002/249/EF (3) indfører visse beskyttelsesforanstaltninger over for visse fiskerivarer og akvakulturprodukter til konsum importeret fra Myanmar og præciserer de undersøgelser, som medlemsstaterne skal foretage af rejer.

(2) I henhold til beslutning 2002/249/EF skal den tages op til revision på grundlag af Myanmars kompetente myndigheders garantier og resultaterne af de undersøgelser, som medlemsstaterne har foretaget.

(3) Det er ikke tilladt at importere akvakulturprodukter fra Myanmar til EU.

(4) Alle anvendelser af chloramphenicol og nitrofuraner i fiskerivarer og akvakulturprodukter har ved burmesisk direktiv 6/2011 været forbudt i Myanmar siden 16. november 2011.

(5) De kompetente myndigheder i Myanmar har siden forbuddets ikrafttrædelse gennemført overvågningsundersøgelser af fiskerivarer, som var negative for tilstedeværelse af chloramphenicol og nitrofuraner.

(6) Ingen af medlemsstaternes undersøgelser, jf. artikel 2 i beslutning 2002/249/EF, af rejer importeret fra Myanmar har haft utilfredsstillende resultater siden juni 2009. Det er derfor ikke længere nødvendigt at undersøge alle sendinger, navnlig med henblik på at påvise tilstedeværelse af chloramphenicol.

(7) Beslutning 2002/249/EF bør derfor ophæves.

(8) Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —

VEDTAGET DENNE AFGØRELSE:

Artikel 1

Beslutning 2002/249/EF ophæves.

Artikel 2

Denne afgørelse er rettet til medlemsstaterne.

Udfærdiget i Bruxelles, den 3. december 2014. På Kommissionens vegne Vytenis ANDRIUKAITIS Medlem af Kommissionen

(1) EFT L 31 af 1.2.2002, s. 1.

(2) EFT L 24 af 30.1.1998, s. 9.

(3) Kommissionens beslutning 2002/249/EF af 27. marts 2002 om beskyttelsesforanstaltninger over for fiskerivarer og akvakulturprodukter til konsum importeret fra Myanmar (EFT L 84 af 28.3.2002, s. 73).
(8)

For at hindre unødvendige forstyrrelser i samhandelen inden for EU og for at undgå, at tredjelande indfører uberettigede handelshindringer, er det nødvendigt at afgrænse de oprettede beskyttelses- og overvågningszoner i Tyskland på EU-plan i samarbejde med denne medlemsstat og fastsætte regionaliseringens varighed. Desuden er det nødvendigt at ændre grænserne for de områder, der er angivet i bilaget til gennemførelsesafgørelse 2014/778/EU, en smule for at udvide overvågningszonen og for at tage bedre hensyn til visse administrative grænser i denne medlemsstat.
DA Den Europæiske Unions Tidende L 344/20

RÅDETS AFGØRELSE

af 7. november 2014

om den holdning, der skal indtages på Den Europæiske Unions vegne i administrationsudvalget for De Forenede Nationers Økonomiske Kommission for Europa om udkastet til et nyt regulativ om sidekollision med pæl og om ændringsforslaget til dette regulativ

(2014/854/EU)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 114 sammenholdt med artikel 218, stk. 9,

under henvisning til forslag fra Europa-Kommissionen, og

ud fra følgende betragtninger:

(1) Unionen har ved Rådets afgørelse 97/836/EF (1) tiltrådt overenskomsten under De Forenede Nationers Økonomiske Kommission for Europa (FN/ECE) om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter (»Overenskomst af 1958 som revideret«).

(2) De standardiserede krav i udkastet til det nye FN/ECE-regulativ om ensartede bestemmelser for godkendelse af motorkøretøjer og dele dertil for så vidt angår beskyttelse mod sidekollision med pæl og ændringsforslaget til udkastet til et nyt FN/ECE-regulativ om ensartede bestemmelser for godkendelse af motorkøretøjer og komponenter dertil for så vidt angår beskyttelse mod sidekollision med pæl, tilsigter at fjerne de tekniske hindringer for samhandelen med motorkøretøjer og komponenter dertil mellem de kontraherende parter i »overenskomsten af 1958 som revideret« og at sikre, at sådanne køretøjer og komponenter yder en høj grad af sikkerhed og beskyttelse.

(3) Den holdning, som skal indtages på Unionens vegne i administrationsudvalget for overenskomsten af 1958 som revideret om vedtagelse af udkastet til FN/ECE-regulativ og ændringsforslaget til nævnte regulativ, bør fastlægges —

VEDTAGET DENNE AFGØRELSE:

Artikel 1

Den holdning, som skal indtages på Den Europæiske Unions vegne i administrationsudvalget for overenskomsten af 1958 som revideret, skal være at stemme for udkastet til et nyt FN/ECE-regulativ om ensartede bestemmelser for godkendelse af køretøjer for så vidt angår beskyttelse mod sidekollision med pæl, som foreligger i dokument ECE TRANS/ WP.29/2014/79, og ændringsforslaget til dette regulativ, som foreligger i dokument ECE TRANS/ WP.29/2014/80.

Artikel 2

Denne afgørelse træder i kraft på dagen for vedtagelsen.

Udfærdiget i Bruxelles, den 7. november 2014. På Rådets vegne P. C. PADOAN Formand

(1) Rådets afgørelse 97/836/EF af 27. november 1997 om Det Europæiske Fællesskabs tiltrædelse af overenskomsten under FN's Økonomiske Kommission for Europa om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter (»Overenskomst af 1958 som revideret«) (EFT L 346 af 17.12.1997, s. 78).
(2)

Efter vedtagelsen af Rådets afgørelse den 15. april 2014 om bemyndigelse til at indlede forhandlinger har Unionens højtstående repræsentant for udenrigsanliggender og sikkerhedspolitik i overensstemmelse med artikel 37 i traktaten om Den Europæiske Union forhandlet en aftale i form af brevveksling mellem Den Europæiske Union og Republikken Mali om status for EUCAP Sahel Mali.
(2)

For at opfylde disse krav mødes kommissærerne og medlemmerne af deres kabinetter jævnligt med organisationer eller selvstændige for at få oplysninger om, hvilke problemer de står over for, og for at forstå deres synspunkter på EU's politikker og lovgivning.
(6)

Da Det Forenede Kongerige ikke har meddelt Rådet, at det ønsker at deltage i Rådets afgørelse 2008/615/RIA (1) og 2008/616/RIA (2) og Rådets rammeafgørelse 2009/905/RIA (3), (i det følgende benævnt »Prümafgørelserne«), vil de ophøre med at finde anvendelse på Det Forenede Kongerige pr. 1. december 2014. I lyset af Prümafgørelsernes praktiske og operationelle betydning for den offentlige sikkerhed i Unionen, navnlig retshåndhævelse og forebyggelse, opdagelse og efterforskning af strafbare handlinger, har Rådet ved afgørelse 2014/836/EU (4) besluttet, at Det Forenede Kongerige skal gennemføre en fuldstændig konsekvens- og cost-benefit-analyse for at vurdere, hvilken nytteværdi og hvilke praktiske fordele det vil have for Det Forenede Kongerige igen at deltage i Prümafgørelserne, og hvilke foranstaltninger det vil være nødvendigt at træffe for at gøre det; resultaterne heraf vil blive offentliggjort inden den 30. september 2015. Hvis resultaterne af konsekvens- og cost-benefit-analysen er positive, skal Det Forenede Kongerige inden den 31. december 2015 beslutte, om det inden for de efterfølgende fire uger vil meddele Rådet, at det ønsker at deltage i Prümafgørelserne, jf. artikel 10, stk. 5, i protokol nr. 36.
(1)

Traktaten om Den Europæiske Union (TEU) forpligter i artikel 11, stk. 1 og 2, institutionerne til på passende måder at give borgere og repræsentative sammenslutninger mulighed for at give udtryk for deres opfattelser angående alle Unionens arbejdsområder og for at diskutere dem offentligt. De skal desuden føre en åben, gennemsigtig og regelmæssig dialog med de repræsentative sammenslutninger og civilsamfundet. Endvidere skal Kommissionen i henhold til artikel 2 i Protokol nr. 2 om anvendelse af nærhedsprincippet og proportionalitetsprincippet og artikel 11, stk. 3, i TEU foretage omfattende konsultationer, inden den fremsætter forslag til lovgivningsmæssige retsakter.
(2)

Malta anmodede i sit svar af 29. april 2014 på Kommissionens brev af 4. februar 2014 om forenkling af kontrollen med egne momsindtægter (3) Kommissionen om bemyndigelse til at anvende en fast procentsats af det mellemliggende grundlag ved beregning af grundlaget for de egne momsindtægter for de transaktioner, der er anført i bilag X, del B, nr. 8) og 10), til direktiv 2006/112/EF for regnskabsårene 2014-2020. Malta har vist, at den historiske procentsats har været stabil over tid. Malta bør derfor bemyndiges til at beregne grundlaget for de egne momsindtægter ved hjælp af en fast procentsats i overensstemmelse med Kommissionens brev.
(3)

For at sikre, at EU-fartøjerne kan fortsætte fiskeriet, er det i protokollens artikel 15 fastsat, at den kan anvendes midlertidigt af begge parter fra datoen for dens undertegnelse, dog tidligst fra den 1. januar 2015.
DA Den Europæiske Unions Tidende L 365/1

RÅDETS AFGØRELSE

af 8. oktober 2014

om undertegnelse på Unionens og dens medlemsstaters vegne og om midlertidig anvendelse af en protokol om ændring af aftalen om et fælles luftfartsområde mellem Den Europæiske Union og dens medlemsstater på den ene side og Georgien på den anden side for at tage hensyn til Republikken Kroatiens tiltrædelse af Den Europæiske Union

(2014/928/EU)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 5,

under henvisning til akten om Kroatiens tiltrædelse, særlig artikel 6, stk. 2, andet afsnit

under henvisning til forslag fra Europa-Kommissionen, og

ud fra følgende betragtninger:

(1) Den 14. september 2012 bemyndigede Rådet Kommissionen til på vegne af Unionen, dens medlemsstater og Republikken Kroatien at indlede forhandlinger med henblik på indgåelse af en protokol om ændring af aftalen om et fælles luftfartsområde mellem Den Europæiske Union og dens medlemsstater på den ene side og Georgien på den anden side (1) for at tage hensyn til Republikken Kroatiens tiltrædelse af Den Europæiske Union (»protokollen«).

(2) Den 5. december 2013 nåede parterne til enighed og afsluttede forhandlingerne.

(3) Protokollen bør undertegnes på vegne af Unionen og dens medlemsstater med forbehold af senere indgåelse.

(4) Protokollen bør anvendes midlertidigt —

VEDTAGET DENNE AFGØRELSE:

Artikel 1

Der gives herved bemyndigelse til undertegnelse på Unionens og dens medlemsstaters vegne af protokollen om ændring af aftalen om et fælles luftfartsområde mellem Den Europæiske Union og dens medlemsstater på den ene side og Georgien på den anden side for at tage hensyn til Republikken Kroatiens tiltrædelse af Den Europæiske Union med forbehold af indgåelse af nævnte protokol.

Teksten til protokollen er knyttet til denne afgørelse.

Artikel 2

Formanden for Rådet bemyndiges herved til at udpege den eller de personer, der er beføjet til at undertegne protokollen på Unionens og dens medlemsstaters vegne.

Artikel 3

I overensstemmelse med protokollens artikel 3, stk. 2, anvendes den midlertidigt fra parternes undertegnelse heraf (2) i afventning af dens ikrafttræden.

Artikel 4

Denne afgørelse træder i kraft på dagen for vedtagelsen.

Udfærdiget i Bruxelles, den 8. oktober 2014. På Rådets vegne M. LUPI Formand

(1) Teksten til aftalen er offentliggjort i EUT L 321 af 20.11.2012, s. 3.

(2) Den dato, fra hvilken protokollen anvendes midlertidigt, offentliggøres i Den Europæiske Unions Tidende på foranledning af Generalsekretariatet for Rådet.
(5)

Denne afgørelse er en overgangsordning, da den vedtages for at løse et specifikt retligt spørgsmål, nemlig den uoverensstemmelse, der er mellem Regionsudvalgets samlede antal medlemmer som følge af rækken af regeringskonferencer og det maksimale antal medlemmer, jf. artikel 305 i TEUF.
(4)

Den japanske lovgivning gav ansøgere til kvalifikationsbeviser mulighed for at færdiggøre deres tjeneste på skibe, som ikke opfyldte tonnage- og maskinkraftangivelserne på beviset, eller på fiskefartøjer eller kystvagtskibe. For at sikre, at denne type tjeneste var relevant for det ansøgte bevis, og at alle relevante kvalifikationer blev opnået under tjenesten, anvendte søfartsmyndighederne visse kriterier for ansøgere, som havde fuldført 12 måneders tjeneste til søs som led i et godkendt uddannelsesprogram. På grundlag af en analyse af den dokumentation, som de japanske myndigheder har forelagt, lader det dog til, søfartsmyndigheden ikke sikrede, at den pågældende type tjeneste til søs var relevant for det ansøgte bevis, og heller ikke at alle relevante kvalifikationer blev opnået under denne tjeneste, for de ansøgere, som havde fuldført 36 måneders tjeneste til søs. Det ser også ud til, at søfartsmyndigheden ikke sikrede, at den pågældende type tjeneste til søs var relevant for det ansøgte bevis, og heller ikke at alle relevante kvalifikationer blev opnået under denne tjeneste i forbindelse med fornyelse og opgradering af beviser for alle ansøgere.
(4)

Kommissionen har efter at have undersøgt standard EN 13525:2005+A2:2009 sammen med repræsentanter for det udvalg, der er nedsat ved artikel 22 i direktiv 2006/42/EF, konkluderet, at standarden ikke opfylder de væsentlige sundheds- og sikkerhedskrav i punkt 1.3.7 Risici i forbindelse med bevægelige dele og 1.3.8.2 Bevægelige dele, der er involveret i processen, i bilag I til direktiv 2006/42/EF, da de maskiner, der er udformet med henblik på at opfylde disse krav, udgør store risici for operatørerne og tredjemand, idet der har været dødsulykker.
(7)

Det følger af artikel 19, stk. 2, i direktiv 2003/96/EF, at hver tilladelse, der gives i henhold til den artikel, skal være strengt tidsbegrænset. For at give de erhvervsdrivende en tilstrækkelig grad af sikkerhed og tilstrækkelig tid til at afslutte processen for rydning af de forurenede områder, bør tilladelsen gives for en periode på seks år.
(9)

Endvidere er der ingen tegn på, at EU-markedets stabilitet er blevet forstyrret som følge af importen af friske bananer fra Peru ud over den definerede årlige udløsende importmængde, eller at dette havde nogen betydelig indvirkning på situationen for EU-producenterne.
(222)

Efter fremlæggelsen af oplysninger gjorde to indiske eksporterende producenter i stikprøven gældende, at IPS-delordningen, som tilbydes af myndighederne i Maharashtra, ikke finder anvendelse på fremstilling, produktion eller eksport af PSF, hverken direkte eller indirekte, og at fordelen afhænger af det beløb, der er betalt i lokale afgifter. De gjorde endvidere gældende, at formålet med ordningen ikke er at begunstige eksporterende producenter, men at kompensere for de omkostninger, der påløber som følge af regionens tilbageståenhed, og at ordningen derfor ikke kan udlignes. Herudover hævdede de, at ordningen burde betragtes som et kapitaltilskud snarere end som et tilbagevendende subsidie, og at den samlede opnåede fordel burde fordeles over den normale afskrivningsperiode for den subsidierede kapital. I den forbindelse viste undersøgelsen som nævnt i betragtning 220, at tilskuddet udbetales på årsbasis for de støtteberettigede investeringer, som er udgifter til bygninger, anlæg og maskiner. Disse investeringer er direkte knyttet til PSF. Det forhold, at det årlige beløb, der kan anmodes om, er begrænset af, hvor meget der er betalt i lokale afgifter til myndighederne i Maharashtra i samme periode, ændrer ikke i sig selv ved det forhold, at den årlige fordel, myndighederne i Maharashtra tilbyder, udgør et finansielt bidrag fra de indiske myndigheder, som medfører en fordel for de undersøgte eksporterende producenter. Endelig har det årligt udbetalte tilskud ikke karakter af et kapitaltilskud, selv om udbetalingen finder sted som følge af en investering i kapitalgoder. Denne påstand måtte derfor afvises.
Spanien har foretaget skærpet kontrol af Bursaphelenchus xylophilus i grænseområdet til Portugal, i de selvstyrende regioner Andalusien, Castilla y León, Extremadura og Galicien, samt i områder, der ikke er afgrænset for så vidt angår denne skadegører. Med denne kontrol tilstræbes en intensiv overvågning med henblik på tidlig påvisning og udryddelse i de pågældende områder for at beskytte resten af Unionens områder. Spanien har allerede afsat betydelige ressourcer til at bekæmpe tre isolerede udbrud af Bursaphelenchus xylophilus i Castilla y León, Extremadura og Galicien. Set i lyset af, hvor alvorlig forekomsten af Bursaphelenchus xylophilus er for nåletræer og nåletræ, hvor hurtigt denne skadegører spredes, og de potentielle følger for Unionens skovbrug og den internationale handel med træ anses denne foranstaltning for primært at tage sigte på at beskytte såvel Spaniens område som også andre områder i Unionen end det i Spanien. Der bør derfor ydes et større EU-tilskud til dette program, nemlig 75 %.
(1)

Ved beslutning K(2007) 6555 (1) af 19. december 2007 indledte Kommissionen proceduren efter traktatens artikel 108, stk. 2, over for en række overførsler af finansielle midler til og fra Olympic Airlines og Olympic Airways Services for at få afklaret, om der var blevet ydet statsstøtte til de to selskaber siden vedtagelsen af beslutning K (2005) 2706 (2) af 14. september 2005.
(5)

Den 13. september 2010 blev Kommissionens beslutning K (2005) 2706 af 14. september 2005 delvis annulleret af Retten (5). Retten fandt, at Kommissionen ikke havde ført tilstrækkeligt bevis for, at nogle af de anfægtede foranstaltninger i relation til OAS udgjorde ulovlig statsstøtte, der var uforenelig med det indre marked, og at Kommissionen med hensyn til nogle af foranstaltningerne i relation til OAL ikke havde begrundet sin beslutning tilstrækkeligt.